Skilgreining á einelti og meðferð eineltismála Einelti er endurtekið áreiti eða ofbeldi , líkamlegt eða andlegt , sem stýrt er af einstaklingi eða hópi og beinist að einstaklingi sem ekki tekst að verja sig . Líkamlegt einelti getur verið barsmíðar , spörk , hrindingar eða meiðingar af öðru tagi . Andlegt einelti felst í stríðni , útilokun , hótunum eða höfnun . Á sama hátt er mikilvægt að nemendur skólans skipti sér af , komi til hjálpar og láti vita ef þeir verða vitni að einelti . Fyrirbyggjandi aðgerðir Skólareglur innihalda ákvæði um góð samskipti og að einelti og ofbeldi leyfist ekki . Einelti er rætt í nokkrum fögum , hér eru nokkur dæmi : Í íslensku á fyrsta ári er lesin saga sem fjallar um einelti og málin eru rædd í tíma . Í sálfræði er rætt um einelti og áhrif þess á gerendur Í lífsleikni er einelti skoðað út frá fórnarlambi , geranda og áhorfanda og rætt um hvað er hægt að gera til að stöðva einelti . Nemendur eru fræddir um eineltisáætlun skólans og það ferli sem mál fara í . Eineltisteymi skólans tekur á málum sem upp koma varðandi einelti . Ef eineltið á sér stað í tíma er viðkomandi kennari einnig kallaður til og settur inn í málið . Ekki á að spyrja þolanda í viðurvist annarra nemenda og varast skal að gefa gerendum kost á að hópa sig saman í varnarstöðu . Námsráðgjafi og / eða umsjónarkennari talar við þolandann , sýnir honum stuðning og hittir hann reglulega ef þörf er á . Þegar talað er við gerendur á að gera þeim ljóst að þeir verði að hætta eineltinu . Sá sem ræðir við gerendur á að sýna þeim kurteisi , varast skammir en ganga út frá því að þeir bæti ráð sitt . Ef foreldrar gerenda eru kallaðir til á að leggja áherslu á að ná góðu samstarfi við þá . Fylgjast þarf með málsaðilum eftir að unnið hefur verið að lausn eineltismála til þess að sama sagan endurtaki sig ekki , kennarar nemandans eru látnir vita og beðnir um að fylgjast með honum . Ef einelti er illviðráðanlegt , þ.e. ef gerandi bætir ekki ráð sitt , getur verið nauðsynlegt að vísa geranda tímabundið úr skóla . Ef ekkert annað dugar er einelti kært til barnaverndaryfirvalda og lögreglu . Eineltisteymið tekur ákvörðun um slíkt ef eineltið er á alvarlegu stigi .